**КОМПАНИЈА „ДУНАВ ОСИГУРАЊЕ“ а.д.o.**

**С број:**

**29.12.2022. године**

**Београд**

**З А П И С Н И К**

**са Ванредне седнице Скупштине Компаније „Дунав осигурање“ а.д.o,**

**одржане 29.12 2022. године**

**Седници су присуствовали акционари:** Република Србија са 11.650.612 комада обичних акција, коју представља Ана Јовић, НЛБ Комерцијална банка а.д. Београд са 26.207 комада обичних акција коју по Пуномоћју бр. 265526 од 29.12.2022. године заступа Владимир Маревић, Синдикална организација Компаније „Дунав осигурање“ а.д.о. са 5580 комада обичних акција коју по Пуномоћју бр. 264174 од 28.12.2022. године заступа Сарита Олевић, TEZORO BROKER AD – ЗБИРНИ РАЧУН са 120.081 комада обичних акција коју по Пуномоћју бр. 264169 од 28.12.2022. године и Налогу за корпоративне активности од 27.12.2022. године заступа проф. др Зоран Ђерковић.

**Седници Скупштине присуствовали су и:** Мило Марковић, члан Извршног одбора, Зоран Суботић, члан Извршног одбора, Александар Станишић, директор Функције за правне послове, Мирјана Илић Милисављевић, директор Сектора за нормативне и статусне послове, Магдалена Мијатовић, самостални саветник у Сектору за нормативне и статусне послове, Јелена Цветић, самостални саветник у Сектору за нормативне и статусне послове, Борка Ојданић, техничка подршка, Милена Васиљевић, стенограф.

Седница је почела са радом у 09,00 часова.

Ана Јовић, председник Скупштине, је у складу са одредбама Пословника о раду Скупштине, именовала записничара који ће водити записник са данашње седнице, као и председника и чланове Комисије за гласање.

За председника Комисије за гласање изабрана је Мирјана Илић Милисављевић, а за чланове наведене Комисије, изабранe су Јелена Цветић и Борка Ојданић.

За записничара који ће водити записник са данашње седнице именована је Магдалена Мијатовић.

На основу чл. 355. и 363. Закона о привредним друштвима („Службени гласник РС“, бр. 36/11, 99/11, 83/14, 5/15, 44/18, 95/18, 91/19 и 109/21), члана 50. Статута Компаније „Дунав осигурање“ а.д.о. („Службени лист Компаније“, бр. 16/12, 40/15, 51/15, 09/16, 21/16, 39/18, 18/19, 24/19, 37/21, 11/22 и 18/22) и члана 23. став 1. Пословника о раду Скупштине Компаније „Дунав осигурање“ а.д.о. („Службени лист Компаније“, брoj: 18/22), председник Скупштине Компаније пре почетка рада Ванредне седнице Скупштине, 29. децембра 2022. године, донео је **Одлуку о именовању чланова Комисије за гласање и записничара (С број: 42/22).**

Председник Скупштине Компаније „Дунав осигурање“ а.д.о. Београд, Ана Јовић је прочитала Извештај о евиденцији присутних акционара и њихових заступника и истакла да укупан број издатих акција Компаније износи 15.189.202 обичних акција. Укупно евидентираних акционара је 4, односно **11.802.480** обичних акција – гласова, што представља 77,70 % од укупног броја гласова, тако да је Скупштина акционара имала кворум.

Констатовала је да постоји кворум за рад и одлучивање.

Присутни су се о дневном реду изјаснили подизањем руке.

На предлог председника, Скупштина Компаније, једногласно је усвојила дневни ред који гласи:

**Д Н Е В Н И Р Е Д:**

1. Усвајање Записника са Ванредне Скупштине Компаније од 03. новембра 2022. године;
2. Предлог одлуке о именовању члана Надзорног одбора Компаније „Дунав осигурање“ а.д.о, са образложењем.

**ТАЧКА 1.**

**Усвајање Записника са Ванредне Скупштине Компаније од 03. новембра 2022. године;**

Председник Скупштине Компаније „Дунав осигурање“ а.д.о. Београд, Ана Јовић, ставила је на гласање Записник са Ванредне седнице Скупштине а затим је саопштила присутнима, након обављеног гласања, да је Записник са Ванредне седнице Скупштине Компаније од 03. новембра 2022. године, усвојен потребном обичном већином гласова присутних акционара са правом гласа. **(С број: 44/22).**

За је гласало **4** акционара који располажу са **11.802.480** гласова, што представља 100 % од гласова присутних акционара, односно 77,70 % од укупног броја гласова.

**ТАЧКА 2.**

**Предлог одлуке о именовању члана Надзорног одбора Компаније „Дунав осигурање“ а.д.о, са образложењем.**

Александар Станишић, директор Функције за правне послове, образложио је да се именовање новог члана Надзорног одбора Компаније врши, јер је досадашњи члан Надзорног одбора Компаније, Јелена Танасковић, поднела оставку на место члана у Надзорном одбору Компаније, ради преласка на функцију Министарке пољопривреде, шумарства и водопривреде у Влади Републике Србије.

Покренут је поступак за именовање новог члана Надзорног одбора Компаније, те је од стране Републике Србије као већинског акционара, Закључком Владе Републике Србије, предложена за члана Надзорног одбора Компаније „Дунав осигурање“ а.д.о. Сандра Докић, државни секретар у Министарству заштите животне средине.

Народна банка Србије је, у складу са одредбама Закона о осигурању, донела Решење о давању претходне сагласности на избор Сандре Докић за члана Надзорног одбора, те се предлаже да Скупштина именује Сандру Докић за члана Надзорног одбора Компаније, на период од четири године, у складу са законским одредбама и одредбама Статута Компаније „Дунав осигурање“ а.д.о.

На основу члана 329. став 1. тачка 12. и члана 434. Закона о привредним друштвима („Службени гласник РС“, бр. 36/11, 99/11, 83/14, 5/15, 44/18, 95/18, 91/19 и 109/21), члана 52. став 1. тачка 11. Закона о осигурању („Службени гласник РС“, број 139/14 и 44/21) и члана 37. став 1. тачка 13) Статута Компаније „Дунав осигурање“ а.д.о. („Службени лист Компаније“ бр. 16/12, 40/15, 51/15, 09/16, 21/16, 39/18, 18/19, 24/19, 37/21, 11/22 и 18/22), Скупштина Компаније на Ванредној седници, одржаној дана 29. децембра 2022. године, донела је **Одлуку о именовању члана Надзорног одбора Компаније „Дунав осигурање“ а.д.о (С број: 45/22).**

**Одлука о именовању члана Надзорног одбора Компаније „Дунав осигурање“ а.д.о, са образложењем** усвојена је, тајним гласањем, потребном двотрећинском већином гласова присутних акционара са правом гласа.

За је гласало **4** акционара који располажу са **11.802.480** гласова, што представља 100% од гласова присутних акционара, односно 77,70 % од укупног броја гласова.

Ана Јовић, председник Скупштине, на крају седнице захвалила се свима на учешћу у раду данашње седнице.

Седница је завршила са радом у 09,15 часова.

**Саставни део Записника чине:**

* Списак лица која су учествовала у раду Скупштине Компаније - евиденција присутних акционара на почетку седнице Скупштине;
* Докази о сазивању Ванредне седнице Скупштине Компаније;
* Извештај Комисије за гласање;
* Стенографске белешке тока седнице Скупштине стенографа Милене Васиљевић

|  |  |
| --- | --- |
| **ЗАПИСНИЧАР ПРЕДСЕДНИК СКУПШТИНЕ**  **Магдалена Мијатовић Ана Јовић** |  |